شەفەق نیوز/ فەرمانگەی تەندروسی سلێمانی، ئمڕوو چوارشەممە،
راگەیان تۆمارکردن تووشهاتنەیل نوو وە ڤایڕۆس کۆڕۆنای ئاڵشتوی دەلتا لە شارەگە، و باس
مردن ٨ بیمار لەلی کرد لەماوەی ٢٤ ساعەت گوزەیشتە.
ئەیاد نەقشبەندی قسەکەر تەندروسی سلێمانی لە وتاریگ ئاژانس
شەفەق نیوز چەودیریی کرد وت: لە ماوەی ٢٤ ساعەت گوزەیشتە ٨ کەس لەوەر ڤایرۆس کۆڕۆنا
گیانیان لەدەسدان.
لەلای خوەییش سامان شێخ لەتیف وەرپرس پەیوەندیەیل و راگەیانن
لە فەرمانگەگە ئەرا ئاژانس شەفەق نیوز وت: تەندروسی سلێمانی بڕیگ لە تووشهاتنەیل وە
ڤایڕۆس کۆڕۆنای دەلتای تۆمار کرد، و ئەو بیمارەیلە هانە ژیر چەودیری تەندروسی.
و داوا لە هاووڵاتییەیل کرد دویرەو لە گردەوبویەیل بمەفن
تا ئەو تووشهاتنە زیایەو نەوود، و بایەتە رینما تەندروسیەیل ئەرا مقەیەتیکردن لە بیماریەگە
جیوەجی بکەن.
